projecte-aina/catalan_government_crawling huggingface dataset:
"Creadors de llocs inèdits, d'us intens, i generalment escassos en les nostres ciutats".
Cinquè catàleg de paisatge de Catalunya.
Identifica 25 unitats de paisatge, per a cadascuna de les quals es descriuen els elements naturals i humans que constitueixen el paisatge.
Llocs, edificis, alguns fàcilment reconeixibles, altres no tant degut a la "màgia del cinema" però tots molt interessants des del punt de vista arquitectònic.
Documentació útil per a tècnics, així com per a promotors, constructores, consultores o entitats de control.
Més informació a la pàgina de la Fundación MUSAAT.
El llibre és una aportació més al coneixement i al manteniment de la memòria històrica a Catalunya.
Mapa dels corredors de la xarxa transeuropea de transport.
També conté informació sobre les xarxes ferroviàries, aeroports, calendari del projecte, fluxos de trànsit, projecte d'inversions...
Fa un repàs de les principals actuacions, per mesos i en dona les dades més destacades.
La capacitat transversal d'aquesta investigació permetrà aprofundir paral·lelament en dos eixos complementaris: tecnològic i sociològic, i considerar simultàniament la condició multiescalar de l'objecte d'estudi.
Cal dissenyar en el futur unes administracions públiques d'acord amb els grans canvis de l'entorn en el terreny tecnològic, econòmic, social i polític per assegurar la seva sostenibilitat econòmica i organitzativa.
5 fulls sobre: medi ambient, mobilitat, territori, acció exterior i agenda urbana de Catalunya.
El catàleg del Premi Europeu de l'Espai Públic Urbà recorre les 29 obres premiades i mencionades durant les sis edicions del Premi.
El Banc Europeu d'Inversió posa a disposició dels països partícips de la iniciativa regional Logismed aquesta guia sobre la creació de plataformes logístiques en francès i anglès.
A partir del 1700 i durant el s.
XVIII, l'enginyeria militar i de la construcció i l'arquitectura esdevingueren professió científica.
Text en línia amb la voluntat de construir una aportació útil al salt qualitatiu que necessitem en el conjunt de les polítiques públiques de mobilitat.
El llibre és una mostra excepcional de la grandesa cultural dels camins del sol del patrimoni cultural del Perú mil·lenari.
Aquest atles és un valuós llegat cartogràfic on s'apleguen documents i testimonis d'uns paisatges de principis del s.XVIII que ens endinsen en el passat del nostre país.
App gratuïta col·laborativa per identificar plantes mitjançant fotografies.
Actua com una base de dades ja que ens permet buscar flors i plantes a més de conèixer els seus detalls.
"Creadors de llocs inèdits, d'us intens, i generalment escassos en les nostres ciutats".
Impulsat per Enciclopèdia Catalana, el portal és obert i gratuït i vol socialitzar la ciència amb el gran públic.
Direcció de projecte: Aeroports de Catalunya
La xarxa d'aeròdroms i heliports d'aviació general acostumen a no disposar de cap torre de control ni radioajuts, operant habitualment amb la vista, ja que la seva utilització no acostuma a ser regular ni constant, sinó que pot ser estacional o, de vegades, amb un ús intensiu quan es tracta de situacions d'emergències, com pot ser el cas dels incendis forestals o d'altres situacions similars.
Es per això que no acostumen a disposar de personal fix, ja que el seu cost-benefici no ho justificaria.
És la primera vegada que es planteja fer aquest control i seguiment en aeroports i aeròdroms que no tenen personal dedicat a enregistrar aquesta informació, per la qual cosa es proposa una instal·lació de sensors dedicats a captar informació rellevant per aquests propòsits, així com el seu processament.
Detectar i enregistrar les operacions que es duen a terme, així com el seu impacte sonor.
Per poder-ho realitzar sense disposar de personal, s'instal·len a diferents aeròdroms i heliports una sèrie de sensors i càmeres que fan un recull automàtic de les operacions, i també del seu impacte sonor.
Aquestes dades se centralitzen en un centre de visualització de dades que Aeroports de Catalunya té a la seu de Barcelona.
Direcció de projecte: Aeroports de Catalunya
L'Aeroport d'Andorra - La Seu d'Urgell no disposa actualment d'ajudes instrumentals a l'aproximació per la incapacitat física/orogràfica/econòmica d'implantar les ajudes clàssiques (basades en radiofreqüències) instal·lades als aeroports comercials.
S'està treballant per obtenir de l'Agència Estatal de Seguretat Aèria el permís per fer servir un mètode alternatiu d'aproximació basat en tecnologia GPS.
Seria el primer aeroport espanyol en disposar d'aquesta tecnologia sense el backup de les ajudes clàssiques com es fa en altres aeroports de la resta del món.
Actualment l'aeroport té característiques de pista visual, que vol dir que les aproximacions s'han de fer visualment i que en cas de nuvolositat els aterratges s'han d'avortar.
Tecnologia sense el suport de les ajudes clàssiques, que aporta una reducció de les despeses perquè no caldria personal dedicat.
Tanmateix, seria de menor impacte paisatgístic.
Disposar de més regularitat en els vols, perquè redueix les possibilitats que s'hagin d'anul·lar aterratges o enlairaments per la meteorologia
La instrumentalització via GPS no és habitual a Espanya, i per aquest motiu s'han hagut de fer proves a l'aeroport d'Andorra - La Seu i s'ha hagut d'encomanar diversos estudis aeronàutics a empreses de renom espanyoles "per a que l'AENA autoritzi aquest tipus d'aterratges".
L'avió que va fer els vols de simulació d'aproximacions instrumentals, enlairant-se a l'aeroport d'Andorra-la Seu.
Després que s'hagin aprovat aquests tipus de vols instrumentals, caldrà que Enaire (Navegació Aèria) doni el vistiplau al projecte, que posteriorment hauran de validar la Direcció general d'Aviació Civil i el Ministeri de Defensa.
Les proves es van fer amb un avió ATR 72-500 amb capacitat per a 70 persones, que és el tipus de nau que podrà operar a les instal·lacions de Montferrer.
Els informes teòrics realitzats fins ara demostren la viabilitat dels vols instrumentals a l'aeroport, però calia proves reals per finalitzar-los.
A la rodalia de Copenhaguen s'hi ha construït el que és el barri ambientalment responsable de majors dimensions fins a la data.
A la localitat d'Stenløse, a uns trenta quilòmetres de Copenhaguen, hi ha projectats 750 habitatges —que hauran d'estar enllestits abans de 2012— amb un consum energètic màxim de 35kW/h/m 2 /any.
S'avançaran al màxim que té previst permetre la legislació danesa per al 2015.
El cost addicional de cadascun d'aquests habitatges respecte d'un altre de convencional és d'un 10%, però cal considerar que l'estalvi energètic al llarg de la vida útil de l'edifici és d'uns 100.000 EUR.
Les cases empren la domòtica per al control de la temperatura i del consum dels subministraments; tenen triple vidre a les finestres; renoven automàticament l'aire, i disposen d'aïllament tèrmic i acústic amb llana de roca (compost de basalt i calcari, aïllant, no capil·lar, ni hidròfil, i ignífug).
Dimensió social de la sostenibilitat, Sostenibilitat, Contaminació atmosfèrica i protecció de l'ambient atmosfèric, Mitigació, Nous materials i sistemes auxiliars
Es consideren residus de la construcció, d'acord amb la normativa, aquells residus que es generen en una obra de construcció o demolició.
Cal indicar que no s'inclouen en aquesta definició aquelles terres d'excavació que es destinen a la reutilització a la pròpia obra o en una altra obra autoritzada.
El volum de residus de la construcció generats a Catalunya és important tot i que, per les seves característiques, tenen un gran potencial pel que fa a la reutilització i el reciclatge.
Per la seva rellevància, doncs, aquests residus disposen d'un programa de gestió i d'un model de gestió específics que, superant una etapa de consolidació en la que es pretenia aconseguir una gestió finalista correcta, s'orienten a la prevenció, al reciclatge i a l'impuls dels mercats per a materials reciclats.
Els dies 15 i 16 de febrer una delegació de d'experts internacionals pertanyents al grup Recycling Task Force de la UEPG (Associació Europea d'Àrids) han visitat l'Agència de Residus de Catalunya com a part del programa de visites tècniques que han realitzat a Catalunya.
Aquestes visites s'emmarquen dins de les reunions periòdiques que realitza aquest grup amb l'objectiu de desenvolupar la posició del sector en aspectes normatius i de normalització a nivell europeu, i compartir a la vegada bones pràctiques en l'àmbit del reciclatge.
El director de l'ARC, Josep Maria Tost, ha rebut la delegació, remarcant els esforços que s'estan realitzant a Catalunya en aquest terreny i els ambiciosos objectius que es plantegen per 2020: la valorització del 75% dels materials de la construcció i l'ús de, com a mínim, un 5% d'àrids reciclats en obra pública i privada.
La trobada ha finalitzat amb una presentació tècnica a càrrec de Josep Simó, director de l'Àrea d'Infraestructures de l'ARC i un intercanvi d'experiències entre els participants.
Valorització de materials, Mecanismes de transferència del coneixement de la recerca i la innovació
ECOWASTE4FOOD "Suport a la innovació ecològica per reduir el malbaratament alimentari i promoure una economia eficient en el consum de recursos" és un projecte europeu Interreg de quatre anys de durada.
El projecte vol fer front a la pèrdua recurrent de fins al 30% de la producció agrícola europea que no es consumeix i, alhora, demostrar que els residus d'aliments poden gestionar-se per contribuir a una economia eficient i respectuosa amb el medi ambient.
L'Agència de Residus de Catalunya, juntament amb set altres socis europeus, participa en aquest projecte que té com a objectiu identificar bones pràctiques contra el malbaratament alimentari de diferents països europeus i, sobre aquesta base, confeccionar plans d'acció contra el malbaratament alimentari adaptats a la realitat de cadascun dels territoris participants.
D'aquesta manera, es pretén aconseguir canvis en les polítiques europees de gestió dels aliments per reduir el seu malbaratament
ECOWASTE4FOOD té dues fases ben diferenciades, la primera, de dos anys de durada (2017-2018), va des de l'aprenentatge interregional fins a la definició d'un pla d'acció regional, intercanviant experiències i aprenent els uns dels altres.
La segona fase, de dos anys més (2019-2020), es dedicarà a la implementació dels plans d'acció esmentats en cadascun dels territoris.
ECOWASTE4FOOD constituirà una valuosa aportació al debat sobre les futures prioritats dels fons europeus de desenvolupament regional que es tractarà el 2019.
En el segon semestre de l'any 2017 el projecte ECOWASTE4FOOD va dur a terme un seguit d'activitats d'entre les quals en cal destacar les següents:
El Comitè Estratègic està format per actors de cadascuna de les regions participants i el seu àmbit és interregional; precisament alguns d'aquests actors seran els que implementin, posteriorment, les mesures d'aquest pla d'accions.
Composició del Comitè Estratègic
En aquesta primera reunió es va presentar el projecte, es va explicar el rol dels membres del Comitè Estratègic, així com la planificació de les activitats del primer del projecte.
En la visita a Poznan (Polònia) els membres convidats van ser la Federació Catalana de Cooperatives Agràries, la DG d'Alimentació, Qualitat i Indústries Agroalimentàries.
Redactat per: Elena Bagaria i Marga Torre
Valorització de residus no aprofitables com a subproductes, Recollida i tractament de residus, Optimització dels processos de tractament de residus
Aplicació de millora de processos de construcció per tal d'assolir més seguretat, rapidesa i amb costos menors.
La industrialització del procés constructiu afavoreix un millor control de qualitat tant dels components estructurals i de façana com els interiors.
El sistema constructiu utilitzat per la construcció de 30 habitatges de lloguer al carrer Orfes de Banyoles forma part de la recerca engegada per INCASÒL de millora dels processos de construcció, i suposa un apropament a les tècniques d'industrialització que ja s'apliquen des de fa anys en altres branques de la indústria.
El sistema es basa en la construcció d'una caixa rígida de formigó armat que es transporta al llarg d'una línia de producció, on els diferents industrials treballen a cobert i amb un rigorós control de les tasques a efectuar.
L'encofrat i formigonat d'aquesta caixa es realitza amb un sistema robotitzat que garanteix nivells d'acabat i resistència del formigó molt superiors als habituals a la construcció artesanal.
A mesura que cada industrial executa la seva part d'obra, el mòdul es desplaça perquè el següent industrial pugui completar la seva tasca.
Al final de la línia de muntatge, l'habitatge està acabat, i només falta transportar-lo i muntar-lo en obra.
Com a promig, un habitatge d'1 dormitori amb 40 m2 de superfície útil interior es pot realitzar en una sola jornada laboral.
Direcció de projecte: Agència de l'Habitatge de Catalunya (abans Adigsa, en col·laboració amb la Secretaria d'Habitatge)
Altres participants: Fundació privada Parc d'Innovació Tecnològica i Empresarial La Salle.
Període: Setembre 2009- març 2011
Desenvolupar un prototip de monitor del consum energètic a temps real d'habitatges, basat en la utilització de tecnologies sense fils.
Estudi promogut des de la Secretaria d'Habitatge per a la recerca dels consums energètics dels habitatges in situ.
Es tracta de desenvolupar un prototip de monitor que pugui mesurar els consums energètics i d'aigua a temps real dels habitatges.
Es farà una prova pilot en un habitatge de lloguer de l'Agència en funcionament i, finalment, la gestió i la interpretació de les dades.
El monitor podrà aportar gradualment dades a tots els actors implicats sobre el consum d'energia en un habitatge segons com és usat.
L'accés a la informació segons del personal tècnic sobre l'ús de recursos energètics sobre la base de l'ús real que es fa de l'edifici servirà per mantenir i optimitzar el funcionament dels sistemes actius de l'edifici, així com adequar els plecs de condicions de nous projectes.
Un programari capaç d'abordar les funcions següents:
Aquest prototip s'ha desenvolupat per duplicat per permetre fer proves de camp i de laboratori simultànies i així testejar el prototip.
Per tal de que funcioni l'aplicació mitjançant el servidor web, només és necessari l'ús de l'Internet Explorer o FireFox.
La proposta tecnològica per a aquest projecte és la següent:
Sistema d'emmagatzematge de dades per al posterior tractament:
Una vegada el sistema de mesura capta les dades dels diferents sensors, les traspassa a un servidor extern, una vegada al dia.
Es genera un arxiu de text amb totes les mesures d'un dia.
Aquest arxiu es comprimeix amb compressió ZIP.
Una vegada s'ha comprimit, reduint considerablement la mida de l'arxiu, es connecta amb el servidor i es copia l'arxiu.
En la figura posterior es pot observar la carpeta on es van descarregant els arxius de les mesures automàticament.
El format del nom de l'arxiu (tant amb l'extensió.txt, com amb l'extensió.zip) és el que es mostra en la figura.
La base de dades es compon d'una sola taula, en la que cada fila conté un recull de les dades provinents del sensors durant un minut.
A continuació, es defineix el significat de cadascuna de les columnes i les seves unitats.
Direcció del projecte/coordinació de l'activitat: Agència de l'Habitatge de Catalunya
Projecte de Cooperació Transfronterera IEVP-CTMED núm. 44/2846 per a la millora de l'eficiència tèrmica i energètica dels edificis d'ús residencial i social situats a l'entorn del mar Mediterrani.
La major part dels habitatges que s'han construït en els països de la Mediterrània durant els últims 50 anys són importants focus consumidores d'energia (aproximadament el 30% del consum energètic final de la UE) i contribueixen d'una manera significativa a les emissions de gas d'efecte hivernacle.
El projecte RELS pretén reduir aquesta precarietat energètica i facilitar l'aplicació de processos de renovació energètica dels habitatges socials amb l'objectiu de proporcionar als propietaris mediterranis un model d'habitatge amb més prestacions, dotat d'un confort tèrmic suficient i a un cost acceptable.
Els resultats esperats són els següents:
L'objectiu general del projecte és la millora de l'eficiència tèrmica i energètica dels edificis d'ús residencial i social situats a l'entorn del mar mediterrani, mitjançant la promoció de l'ús d'energies renovables i la millora de l'eficiència energètica de l'envolupant tèrmica i dels equipaments.
Aquest objectiu general es concreta en 5 objectius més específics:
El projecte s'emmarca en el Programa IEVP-CTMED, dins la Prioritat 2; Promoció de la sostenibilitat ambiental a nivell de base, mesura 2.2.; Promoció de l'ús d'energia renovable i la millora de l'eficiència energètica contribuint a dirigir, a través d'altres reptes, el canvi climàtic.
Aquesta mesura busca la innovació tecnològica i l'adopció de normes per encoratjar un canvi de comportament per aconseguir la diversificació de les fonts d'energia renovable i la millora de l'eficiència energètica, que requereixen una evolució en la manera de produir i consumir, així com en el transport d'energia.
Aquestes iniciatives haurien de complementar-se amb activitats de comunicació i formació adreçats per un gran i varietat nombre d'actors clau, incloent propietaris, autoritats públiques i privades, actors econòmics, etc.
La pròpia mesura 2.2 del Programa IEVP-CTMED, dins la qual s'emmarca el projecte RELS, defineix la innovació tecnològica com a base per aconseguir els seus objectius.
Coordinació de l'activitat: Centre for Research and Technology Hellas (CERTH) (Grècia)
Altres participants: Agència de l'Habitatge de Catalunya, RWTH Aachen University (Alemanya), Cardiff University (Regne Unit), Alumil Aluminium Industry (Grècia), Aiguasol (Espanya), Odin Solution (Espanya), Siemens SRL (Alemanya)
Descripció: PnH es un projecte europeu redactat, presentat i aprovat durant el primer semestre de 2017.
Pertany a la convocatòria europea H2020_EEB-07-2017 que busca avançar en la integració i optimització dels serveis energètics en edificis i districtes.
Plug-n-Harvest representa una oportunitat per aplicar un nou model de negoci de gestió energètica dels edificis, amb solucions integrades de façana i aplicant principis d'economia circular per aconseguir edificis energèticament autosuficient, i alhora aporta als edificis pilot estalvis en la demanda, en el consum.
Pels usuaris de la promoció representarà una millora del confort climàtic i/o un estalvi en la factura energètica.
Plug-n-Harvest és un projecte de 4 anys, finançat per la UE.
El principal objectiu estratègic de la proposta PLUG-N-HARVEST és dissenyar, desenvolupar, demostrar i explotar un nou concepte / producte modular, plug-and-play per a ADBE (per les seves inicials en anglès Adaptable/Dynamic Building Envelopes (Adaptació dinàmica de l'envolupat de l'edifici).
El plug-and-play és aplicable tant a edificis residencials com no residencials i té com a finalitat proporcionar una alta (la màxima possible) reducció de l'ús d'energia amb la màxima quantitat d'energia procedent de Fonts d'Energies Renovables, tant en un edifici únic com a l'escala de districte.
Els costos d'instal·lació requerits han de ser mitjans/baixos i els costos operatius propers a zero.
A més, mitjançant l'ús adequat dels atributs modulars i plug-in, el sistema PLUG-N-HARVEST es dissenyarà i implementarà tenint en compte els principis d'economia circular.
Per tant la implementació implica nous models de negoci basats en l'arrendament i lloguer i deixarà la porta oberta a la implementació massiva d'aquestes solucions.
Finalitat de l'activitat: L'objectiu general de Plug-n-Harvest es implementar un Sistema de façana 'Plug-n-Play' capaç d'integrar sistemes actius i passius, amb captació d'energies renovables, dissenyat amb principis d'economia circular, garantint la replicabilitat per aconseguir edificis autosuficients i d'energia quasi zero, i distribuint la producció sobrant en una xarxa que alimenti al seu entorn.
L'Institut Català del Sòl, adscrit al Departament de Territori i Sostenibilitat de la Generalitat de Catalunya, impulsa la innovació tecnològica i la implantació de nous sistemes constructius per tal de millorar la qualitat de l'habitatge protegit.
Entre les diferents tècniques que ha emprat en les seves actuacions cal esmentar el sistema eMii (edificació modular integral industrialitzada), desenvolupat i patentat per l'empresa bagenca Compact Habit.
N'és un exemple l'edificació, a Banyoles, de trenta habitatges de protecció oficial, amb uns 40 m 2 útils cadascun.
L'edifici plurifamiliar que resulta consta de trenta-dos mòduls eMii i té una superfície total construïda de 1.871 m 2, distribuïts en planta baixa i tres plantes més –tot i que el sistema permet alçades de fins a vuit pisos–.
El projecte de Banyoles ha estat realitzat pels arquitectes Xavier Tragant i Miguel Morte i ha tingut un cost de 2,32 MEUR.
El procés industrial dels mòduls eMii consta de quatre fases:
La cadena de muntatge de Compact Habit.
Com es por observar a la imatge següent, que correspon a l'ampliació del centre d'atenció primària Marià Fortuny de Reus, els resultats que s'obtenen amb el sistema eMii són perfectament comparables als de la construcció tradicional.
Val a dir que, a més de les actuacions de Reus i de Banyoles, el sistema és present en la construcció de tres residències universitàries (Manresa, Sant Cugat del Vallès i Girona), que totalitzen tres-cents vint habitatges.
El sistema eMii de Compact Habit vol oferir solucions a alguns dels problemes que presenta la construcció tradicional, com són:
Interior d'un mòdul de Compact Habit, totalment equipat.
Cal remarcar que a més d'innovar en temes constructius, l'INCASÒL també ha impulsat la innovació en temes energètics, aplicant per primera vegada sistemes de microcogeneració per a la producció d'aigua calenta sanitària (ACS) i electricitat.
El resultat final és un edifici amb una qualificació energètica A, que és la màxima que es pot assolir.
Per saber-ne més: Fátima Mestres i INCASÒL